Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere! Olen Glory Backman ja sa vaatad Gloryline saadet.
Au ja kiitus Jumalale selle saate eest!
Tänu Issandale ka sinu eest!
Tahan tänada meie Jumalat,
kes on hea Jumal nii heale, kui kurjale inimesele.
Tema annab vihma nii heale, kui kurjale.
Meie Jumal on täis armu ja halastust.
Ta on täis armastust.
Ta igatseb olla suhtes inimesega.
Ta lõi meid oma näo järgi
ja seepärast Ta igatseb me järele.
Nagu ema ja isa igatsevad oma täiskavanuid lapsi,
kes on kodunt juba ära kolinud.
Isegi, kui laps elab samas linnas
ja nad näevad teda tihti,
on vähemasti minul ikkagi igatsus südames.
Olen ühe poja ema
ja vanaema 4-aastasele Aadale.
Siin on minu eluloo raamat.
Minu teine raamat "Elu Jumala imedes".
Selle on avaldanud Liekkikustannus.
Raamatus räägin elust,
mida olen elanud peale vabanemist Tai vanglast.
Kuulutades paljudes maades
ja tehes head Jumala Kuningriigis.
Varem tegin halba,
aga Jumal pööras oma armastusega mu südame Tema poole.
Ja kui sain päästetud, sündisin uuesti Tema Vaimu läbi
ning mu elu muutus.
Raamat räägib sellest, mis on juhtunud peale Taimaad
ja juhtunud on väga palju.
On tulnud palju head tagasisidet.
Mul on ka pastor Chris Oyakhilome kogumik “Tegelikkuse rapsoodia”,
kus on õpetus aasta igaks päevaks.
Antud teost on tõlgitud juba üle 1100 keelde.
Selline igapäevane
Jumala Sõna lugemiskalender
on hetkel maailmas Piibli järgi loetuim trükiteos.
Miljonid inimesed on saanud julgustatud ja head õpetust
Võid tellida soomekeelse “Tegelikkuse rapsoodia”
e-maili aadressilt, mida näed ekraanil:
Aga nüüd tahan õpetada sulle natuke Jumala Sõna.
Kristlasena kasvamisest.
Olen sageli märganud enda elus,
et vahel nö keerulised inimesed
või keerulised olukorrad kasvatavad meid.
Pannes meid sageli valima
meie uueks loodud inimese ja lihaliku loomuse vahel.
Ja kui siis ebaõnnestumised tulevad,
on see nagu kuld, mida Jumal tahab puhastada.
Jumala Sõnas on kirjas, et isegi, kui sa kõnniksid läbi tule ja vee,
ei tee see sulle viga.
Jumal on pannud meisse Püha Vaimu pitseri
ja miski ei saa meile kahju teha.
Mitte miski.
Sest tagant ja eest Ta ümbritseb meid.
Ta käsi on meie peal.
Me oleme pitseeritud Püha Vaimuga.
Me oleme uuestisündinud.
Me oleme kõige pühamad olendid siin maailmas.
Kuid kõiges selles peitub meie vaimne progress.
Jumal tahab kasvatada meid Kristuse sarnaseks.
Tahan lugeda Luuka evangeeliumist 13:23-24:
"Aga keegi ütles temale:
Issand, kas neid on pisut, kes pääsevad?”
Tema aga ütles neile:
Võidelge, et minna sisse kitsast uksest,
sest paljud, ma ütlen teile,
püüavad minna, aga ei suuda!"
Kas neid on palju, kes pääsevad?
Jeesuse ütles, et me peame võitlema.
Võitlema.
See on nagu võistlus.
Uurides, mis on selle sõna tähendus,
siis kreeka keeles on see "agones",
mis tähendab võistlema, pingutama.
Mõnikord me inimestena näeme vaeva erinevate asjadega.
Võitleme iseenda sees.
Sellistes olukordades meid puhastatakse.
See kreekakeelne sõna
on võetud kasutusele kreeka mängust.
Võistlusest ja maadlusest
ja erinevatest sportlikest harjutustest.
Seal tuleb pingutada ja vaeva näha, et saavutada võit.
Halleluuja!
Ka Jeesus pidi vaeva nägema ja pingutama, et saavutada võit.
Ta võitis surma surmaga.
Jeesus kannatas.
Ta oli ahastuses.
Isegi Ta higipiisad olid nagu veretilgad.
Nii suures ahastuses oli Ta.
Kogu Ta keha oli kannatustes Ketsemani aias
enne seda, kui Ta vangi võeti
ja kohtumõistmisele viidi.
Täiesti süütu.
Jumala Sõnas on öeldud...
Jesaja 53:3:
"Ta oli põlatud ja inimeste poolt hüljatud,
valude mees ja haigustega tuttav,
niisugune, kelle pealt silmad ära pööratakse:
ta oli põlatud ja me ei hoolinud temast."
Me ei hoolinud Temast. Mõtle korra.
Edasi on öeldud:
"Ent tõeliselt võttis ta enese peale meie haigused
ja kandis meie valusid."
Ta viskas need minema.
Ta ei võtnud neid lihtsalt enda kanda,
aga algkeelne tähendus on see,
et Ta võttis need meilt ja viskas minema.
"Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
Lähme oma sõna juurde tagasi.
Jeesus kannatas sinu ja minu eest.
Mõtle, milline hind!
Selles kontekstis ütleb Jeesus:
Võidelge, et minna sisse kitsast uksest."
Kitsast uksest.
See kitsas uks kujutab endast
väga kitsast kohta.
Jumal on mingil viisil määratlenud
selle kitsa ukse meie jaoks,
et meist eemalduks kõik see,
mis ei talu Jumala heakskiitu.
Mulle meenub üks vend Kristuses,
kes armastas kitarre.
Tal olid seina peal väga kallid kitarrid.
Ühel päeval ütles Issand,
et mees annaks kõige kallima kitarri Talle.
Mees võitles sellega mitu päeva.
Ta võitles, sest ei raatsinud loobuda sellest kitarrist.
Ta võitles enda sees, kuid õnneks Issand võitis.
Aamen.
Kui meil on elus Jumala poolt määratud võitlused -
Tema poolt määratud.
Nagu Jeesus on öelnud:
"Kannatage, võidelge, võistelge,
et pääseksite sisse kitsast uksest."
Kreeka keeles tähendab kitsas "stenós",
mis tähendab kitsast ja sirget.
See on Jumala poolt määratud tee,
mida möödä käies saame Tema heakskiidu.
Mõelda vaid.
Mul on siin veel üks kirjakoht.
Vaatame seda sama asja veel Matteuse 7:13:
"Minge sisse kitsast väravast,
sest lai on värav ja avar on tee, mis viib hukatusse,
ja palju on neid, kes astuvad sealt sisse!
Kuid kitsas on värav ja ahtake on tee, mis viib ellu,
ja pisut on neid, kes selle leiavad."
Mõelda vaid, et Issand on nii öelnud.
Olen kirjutanud oma märkmetesse Matteuse 7:13 kohta
King James Piibli tõlkest:
"Astuge sisse läbi sirge värava."
Uues rahvusvahelises tõlkes on kirjas:
"Läbi kitsa värava paistev kitsas uks
hoiatab meid väga lähedal ootavate takistuste eest."
Olen märganud, et sageli, kui peab pingutama,
annab inimene just enne võidu saavutamist alla.
"Ma ei suuda enam. Annan alla."
Mitte mingil juhul ei tohi alla anda!
Kui mõelda, kui palju vastasseisu oli Jeesusel ja Tema jüngritel.
Kui keegi uskus Jeesusesse, eraldati ta sünagoogist.
Teisisõnu - nad tõrjuti perekondlikust ringist välja.
Ometi olid nad valmis maksma hinda,
sest Püha Vaim neis tunnistas, et see tee on õige.
Ainuke jünger, kes suri loomulikku surma,
oli Johannes, kes suri vangistuses.
Kõik teised hukati erineval viisil.
Ilmselt hukati ka apostel Paulus.
Me peame õppima kõiges ja igal ajal täitma Jumala tahet.
Jeesus on öelnud:
"Aga otsige esmalt Jumala riiki ja tema õigust,
siis seda kõike antakse teile pealegi!"
Sõna "õigus" tähendab seda,
et me oleme õiges suhtes ja õiges seisuses Isa Jumalaga.
Ja oleme õiges meelsuses.
Oleme Jumalaga ühel meelel.
"Otsige esmalt Jumala riiki ja tema õigust!"
Me teame, et õigeksmõistmine toimub ainult läbi Jeesuses Kristuse.
Samas käib me elus pidev pühitsusprotsess.
Me saame rohkem teadlikumaks Jumalast
ja oskame üha rohkem kasutada meis olevat väge.
Oskame kasutada meis elavat Püha Vaimu väge.
Õpime väe läbi haigeid tervendama,
oskame ajada välja kurje vaime.
Oskame teha vahet õigel ja valel.
Maailma kuld ja sära ei pimesta meid enam.
Meis ei ole rahaahnust.
Piibli järgi on rahaahnus
võrdne ebajumala teenimisega.
Mitte miski selline
ei suuda meid valitseda.
Meid pannakse proovile.
Meil tuleb minna läbi katsumuste.
Jumal on andnud meile üleloomuliku elu.
Seega kõik inimlikkus ja lihalikkus meis
peab kogu aeg vähenema.
Mäletate, kui Jeesus ütles Peetrusele,
kui Peetrus noomis Jeesust mitte ristisurma minema.
Jeesus ütles Peetrusele: Tagane, vastupanija!
Sest sa ei mõtle Jumala, vaid inimese viisil.”
Kullakene, me peame aru saama,
et Jumal ei mõtle samamoodi nagu mõtleb inimene.
Jumal, kes uurib ja tunneb meie südant.
Tema jaoks on tähtis,
et me kummardaks, teeniks ja ülistaks Teda kogu südamest.
Oleme aktiivsed oma vaimulikus elus.
Vaimulik elu ei ole pelgalt rääkimine ja olemine.
Või soovimine.
See on aktiivne tegutsemine.
Elan hetkel oma mehega Turu kesklinnas.
Turu peatänaval - Üliopistonkadul.
Liikudes Turu peatänaval,
meeldib mulle inimestele tunnistada.
Ma ei tunnista kõikidele,
aga on mõned üksikud, kellele ma tunnistan.
Lähen ja räägin Jumalast.
Olen mitmeid kordi märganud,
kuidas Püha Vaim on andnud,
et inimene ise mind tervitades teeb vestlusega algust.
Alles hiljaaegu kohtasin välismaist turukaupmeest,
kes oli nii rõõmus, kui ma tai keeles küsisin:
"Kas te räägite tai keelt?"
Ta oli nii õnnelik ja vastas tai keeles.
Jäime vestlema.
Ta küsis, kui kaua ja kus ma Taimaal olen olnud.
Vastasin siis tai keeles, et olin Bangkoki naistevanglas.
Ta ei kohkunud selle peale.
Ütles vaid, et see on küll siis ammu olnud.
Vastasin, et juhtuski ammu.
1981. aastal sattusin vanglasse ja 1983. aasta jõuludeks vabanesin.
Sain temalt kingituseks kotitäie seeni
ja kutsus meid oma koju sööma
ja evangeeliumit kuulutama.
Halleluuja! Tänu Jumalale!
Aga nüüd tagasi teksti juurde.
Meie sirge ja kitsas tee
paneb maailmas paljusid imestama.
Miks me ei joo ennast purju?
Miks me ei taha nende mudamülgastesse?
Kohe kindlasti ei taha.
Me elame Jumala elu
ja Tema on meid kõigest sellest vabastanud.
Kõigest, mis on maailmast.
Samas mõtle: "Aga nõnda on Jumal maailma armastanud."
Mõelda vaid.
Meie oleme Tema suu, käed ja jalad siin maa peal.
Jumal ootab meilt,
et me tunnistaksime Jeesusest Kristusest.
Ja kui me tahame kitsast uksest sisse minna,
siis seal ei hädaldata,
vaid kiidetakse ja ülistatakse Jumalat.
Ülistades ja kiites Jumalat,
on meis jumalik õhkkond kõigi raskuste keskel.
Me võime alati olla Tema tunnistajaks kõikjal, kuhu läheme.
Sellega on nii, et raskused ja olukorrad, mis mind tabavad,
ei pääse enam mu südamesse.
Ei pääse mu südamesse.
Lihtsalt ei pääse.
Sellepärast, et ma olen õppinud tegema vahet.
Õppinud eristama, et kui mingi asi tuleb
ja tahab sekkuda mu vaimulikku ellu ja kasvu,
siis ma peatan selle koheselt Jeesuse nimel.
Nagu apostel Paulus on öelnud Efeslastele 6:13:
"Seepärast võtke kätte kõik Jumala sõjavarustus,
jäädes püsima, kui te olete kõik teinud."
Ka Jeesust katsuti kõrbes läbi
enne Tema avalikku teenistust.
Samuti ka meid.
Tema läks sisse kitsast uksest, millest oli ise õpetanud.
Jeesus järgis kõike, mida Ta ise õpetas.
Apostel Paulus kirjutab meile Efeslastele 6:13-17:
"Seepärast võtke kätte kõik Jumala sõjavarustus,
et suudaksite vastu panna kurjal päeval
ja jääda püsima, kui te olete kõik teinud.
Seiske nüüd ja teie niuded olgu vöötatud tõega
ja teil olgu seljas õiguse soomusrüü
ja teie jalgades olgu valmidus minna kuulutama rõõmusõnumit rahust!
Kõigepealt aga võtke kätte usukilp,
millega te võite kustutada kõik kurja põlevad nooled!
Võtke ka päästekiiver ja vaimumõõk, see on Jumala sõna!"
Minu mõistus on Kristuses.
Minu mõistus on hoitud päästekiivri poolt.
Minu mõistuses on taevased mõtted.
Temas on kõik kaitstud.
Aga ülekõige on usukilp.
Ma ei aktsepteeri ega nõustu kõigega, mida kuulen.
Aga selle, mis on Jumalast, võtan ma vastu.
Selles ma elan ja mul läheb hästi.
Halleluuja!
Palvetame, et juhul, kui oled mistahes keerulises olukorras,
et sa siis pead vastu
ja tuled sellest läbi veelgi ehedama ja puhtamana.
Kulda peab puhastama tules. Kuumas tules.
Palvetame nüüd sinu eest.
Isa, ma õnnistan Jeesuse nimel kõiki, kes on seda õpetust kuulnud.
Õnnistan Jeesuse nimel ja veres.
Sa muutud läbi oma keerulise olukorra tugevamaks
ja uuened jälle oma vaimulikus elus,
kui loed Tema Sõna ja räägid südamest Jumalaga.
Ja Tema räägib läbi Püha Vaimu oma südamest.
Ole õnnistatud!
Aitäh, et vaatasid "Gloryline" saadet!
Kuigi me kõnnime läbi kitsa värava
ja hoolimata, mida näeme või hetkel tunneme,
oleme me alati võitjad Kristuses.
Kohtumiseni!
Kas tead, et raha omandab hoopis uue väärtuse,
kui anname seda Jumalariigi töö heaks
ja eriti Jumala Sõna kuulutamiseks.
Selles saates soovin ma alati kuulutada Jumala Sõna.
Nii on sul võimalus toetada TV7t
helistades 900 1770 (kõne hind 10 eurot )
või teha pangaülekande, leides me andmed www.tv7.ee
Aitäh su toetuse eest
ja armastuse eest Jumala ja inimeste vastu!
Aitäh su toetuse eest TV7le!
Tõlge: Kätlyn Nairismägi